Павлодар облысы білім беру басқармасы, Екібастұз қаласы білім бөлімінің «Атығай жалпы орта білім беретін мектеп» коммуналдық мемлекеттік мекемесі

Манеш Ақбота

Қазақ тілі мен әдебиеті пәнінің мұғалімі

Қазақ тілі пәнінен ережелер жинағы

Екібастұз

2025

Мазмұны

Түсіндірме жазба..........................................................3 бет

Қазақ тіл білімі................................................................6 бет

Фонетика..........................................................................8 бет

Буын...................................................................................9 бет

Екпін...................................................................................10 бет

Үндестік заңы....................................................................11 бет

Дыбыс үндестігі.................................................................12 бет

Кейінді ықпал.....................................................................13 бет

Тоғыспалы ықпал.............................................................14 бет

Лексика................................................................................14бет

Морфология........................................................................15 бет

Күрделі сөдер......................................................................16 бет

Жұрнақ................................................................................18бет

Жалғаулар...........................................................................19 бет

Синтаксис............................................................................21 бет

Сөйлем.................................................................................22 бет

Құрмалас сөйлем...............................................................23 бет

Стиль....................................................................................24 бет

**Түсіндірме жазба**

**Өзектілігі:**Қазіргі білім беру жүйесінде тіл білімінің маңызы арта түсуде. Түрлі ұлттық, мәдени және кәсіптік контексттерде қазақ тілінің грамматикасы мен лексикасын меңгерудің қажеттілігі күн санап өсіп келеді. Осыған орай, «Қазақ тілі пәнінің ережелер жинағы» - оқушылар үшін маңызды әдістемелік құрал болып табылады.

Қазақ тілі - қазақ халқының мәдениеті мен тарихының айнасы. Әрбір ереже, грамматикалық қағидалар мен лексикалық қолданыстар тілдің құрылымын, логикалық ойлау мен коммуникациялық дағдыларды дамытуда маңызды рөл атқарады.

**Жұмыстың ғылыми әдістемелік деңгейі:** «Қазақ тілі пәнінің ережелер жинағы» оқушылардың грамматика, орфография, орфоэпия және стилистика жөніндегі білімдерін жүйелеуге көмектеседі. Бұл құрал тілдің функционалдық аспектілерін меңгеруге ықпал етеді, сонымен қатар оқушылардың тілдік біліктілігін арттырады.

Әдістемелік құрал ретінде ережелер жинағы мұғалімдерге сабақ өткізу барысында қажетті материалдарды тиімді пайдалануға мүмкіндік береді. Бұл құрал ересек аудиторияға да, мектеп оқушыларына да арналған, сондықтан әр түрлі деңгейдегі білім алушылар үшін қолдануға болады.

Тілдік нормаларды сақтау және дамыту қазақ тілінің мәдениетін дәріптеуде маңызды. Ережелер жинағы арқылы оқушылар тілдегі стиль мен мәдениетті, тілді қолдану этикасын үйреніп, өзара қарым-қатынас жасау дағдыларын дамытады.

Қазақ тілі пәнінің ережелер жинағы – оқу процесін тиімді ұйымдастыруға арналған әдістемелік құрал. Оның жаңашылдығы бірнеше аспектілерде көрінеді:

**Жұмыстың жаңашылдық педагогикалық мақсаты:**

Жинақта жаңа педагогикалық технологиялар мен әдістемелер енгізілген, бұл оқытудың интерактивті әдістерін пайдалану арқылы оқушылардың қызығушылықтарын арттырады. Қазақ тілінің грамматикалық ережелері мен терминдері заманауи қолданымға сәйкес жаңартылып, мысалдар мен жаттығулар арқылы түсіндіріледі. Оқу құралында мультимедиялық материалдар, онлайн ресурстар мен мобильді қосымшаларды қолдану мүмкіншіліктері қарастырылған, бұл оқыту процесін қызықтырып, жеңілдетеді. Тіл білімін басқа ғылымдармен (мысалы, әдебиет, тарих, өнер) байланыстыра отырып, интеграцияланған білім беру көзқарасы ұсынылған. Оқушылардың білімін бағалаудың жаңа формалары, соның ішінде сындарлы бағалау әдістері қарастырылған, бұл оқушылардың өз бетінше білім алуына мүмкіндік береді. Жинақта оқушылардың грамматикалық және лексикалық дағдыларын дамытуға арналған практикалық тапсырмалар мен жаттығулар жиі беріледі. Бұл жаңашылдықтар қазақ тілін оқытуда оқушылардың белсенділігін арттырып, олардың тілдік дағдыларын жетілдіруге ықпал етеді.

Қазақ тілі пәнінің ережелер жинағының мақсаты мен міндеттері.

**Мақсаты:**

1. Тілдік дағдыларды жетілдіру: Оқушылардың қазақ тіліндегі сөйлеу, тыңдау, оқу және жазу дағдыларын дамыту.

2. Грамматикалық білімді арттыру: Қазақ тілінің грамматикасын, лексикасын және фонетикасын тереңірек түсіндіру.

3. Тілдік мәдениетті тәрбиелеу: Оқушылардың тіл мәдениетін, әдеби тілін ұғындыру, тілдік нормаларды сақтауға және дамытуға ықпал ету.

4. Сауаттылықты арттыру: Оқушылардың сауаттылығын (орфография, пунктуация, стиль) дамыту арқылы жазбаша және ауызша дағдыларын мықтап қалыптастыру.

**Міндеттері:**

1. Ережелер мен нормаларды үйрету: Қазақ тілінің негізгі ережелері мен нормаларын таныстырып, оларды дұрыс қолдану дағдыларын қалыптастыру.

2. Тілдік жаттығулар: Оқушыларға түрлі тілдік жаттығулар мен тапсырмалар арқылы практикалық дағдыларды дамыту.

3. Сұрақ-жауапты дамыту: Оқушылардың сұрақ қою, жауап беру, пікір білдіру қабілеттерін арттыру.

4. Сын тұрғысынан ойлау: Оқушылардың сын тұрғысынан ойлау қабілеттерін дамыту, қазақ тіліндегі мәтіндерге талдау жасау.

5. Тілдің тарихи және мәдени аспектілері: Қазақ тілінің тарихы, мәдениеті және тілдік ерекшеліктері туралы білім беру.

Бұл мақсаттар мен міндеттер қазақ тілінің оқыту процесін тиімді етуге, оқушыларды тілдік жағынан сауатты, мәдениетті тұлға етіп тәрбиелеуге бағытталған.

**Теориялық маңыздылығы:** Жинақ тіл білімінің теориялық негіздерін қамтитындықтан, қазақ тілінің грамматикасы, фонетикасы, морфологиясы, синтаксисі сияқты салаларын жүйелі түрде түсінуге мүмкіндік береді. Әдістемелік құрал ретінде жинақ педагогтар мен оқытушыларға қазақ тілін оқыту барысында қолданылатын әдіс-тәсілдерді жүйелеуге, олардың тиімділігін арттыруға арналған. Жинақта тілдің мәдениетін, оның қоғамдағы рөлін және прагматикалық аспектілерін көрсету, қазақ тілін оқыту кезінде мәдениетаралық қарым-қатынас мәселелерін қозғауға мүмкіндік береді.

**Практикалық маңыздылығы:** практикалық маңыздылығы зор. Мұндай құралдар бірнеше маңызды бағытта қызмет етеді: тіл ережелерін жүйелеп, бір жерге жинақтайды. Бұл ақпаратқа қол жеткізуді жеңілдетіп, оқу процесін ұйымдастыруды жақсартады. Жинақталған ережелер мен мысалдар оқу материалдарын оңай түсінуге мүмкіндік береді. Ережелер жинағы оқушылардың грамматикалық, лексикалық, фонетикалық білімдерін тереңдетуге көмектеседі. Бұл олардың жазбаша және ауызша сөйлеу дағдыларын жетілдіреді.

**Күтілетін нәтижелері:**

1. Тілдік дағдыларды дамыту: Оқушылардың тыңдалым, оқылым, айтылым және жазылым дағдыларын жетілдіру.

2. Грамматикалық білім: Қазақ тілінің грамматикалық ережелерін меңгеру, сөз таптары, сөйлем құрылымы, уақыт формалары мен белгілерін дұрыс қолдану.

3. Сөздік қорын кеңейту: Жаңа сөздер мен терминдерді меңгеру, қазақ тіліндегі сөздердің мағынасын, синонимдері мен антонимдерін білу.

4. Тіл мәдениеті: Қазақ тілінің мәдениеті мен этикетіне қатысты білім алу, сыпайылық нормаларын түсіну және тәжірибеде қолдану.

5. Шығармашылық қабілеттер: Оқушылардың шығармашылық ойлылықтарын дамыту, эссе, шығарма, мақалалар жазу арқылы өз пікірлері мен ойларын еркін жеткізу.

6. Тілдік жағдаяттарды меңгеру: Түрлі тілдік жағдаяттарда қазақ тілін дұрыс және тиімді қолдану дағдыларын меңгеру.

7. Критикалық ойлау: Тілдік ақпараттарды талдау, бағалау және синтездеу қабілеттерін дамыту.

8. Мәдениетаралық коммуникация: Басқа мәдениеттермен коммуникация кезінде қазақ тілін қолдану дағдыларын дамыту және қазақ тілі мен мәдениетін әлемдік контексте таныту.

**Апробациялау:** Апробациялаудың негізгі кезеңдері:

\*Мазмұнды талдау: Құралдың мазмұнын зерттеп, тезисті, ережелерді, мысалдарды және тапсырмалары талданады.. Олардың оқу бағдарламасына сәйкестігін тексеріледі.

\*Әдістемелік құралды оқушылармен арнайы сынақ кезеңінде іске асыру. Оқу процесінде құралдың пайдаланылуын бақылап, оқушылардың қызығушылығын, мотивациясын және қолжетімділігін анықтау.

\*Қатысушылардан кері байланыс алу: Оқушылар мен мұғалімдерден ережелер жинағының тиімділігі, қолданудағы қолайлығы және ұсыныстарын жинақтау.

\*Нәтижелерді бағалау: Жиналған мәліметтерді сараптап, оқушылардың білім деңгейінің өзгерістерін, тест нәтижелерін, пікірлерін және ұсыныстарын бағалау.

\*Түзетулер мен жетілдіру: Апробация нәтижелері бойынша құралдың мазмұнын, құрылымын немесе әдістемесін жетілдіру бағытында ұсыныстар жасау.

**ҚАЗАҚ ТІЛ БІЛІМІ**

Қазақ тіл білімінің зерттейтін үлкен 3 саласы бар, олар: **фонетика, лексика** және **грамматика**. Бұлардың зерттейтін тақырыптарын төмендегі кестеден көруге болады:

|  |  |  |  |  |
| --- | --- | --- | --- | --- |
| **ФОНЕТИКА** | **1. Дыбыс** | | 1. дауысты дыбыс  2. дауыссыз дыбыс | |
| **2. Буын** | | 1. ашық буын  2. тұйық буын  3. бітеу буын | |
| **3. Үндестік заңы** | | 1. буын үндестігі  2. дыбыс үндестігі | |
| **4. Тасымал**  **5. Екпін**  **6. Орфоэпия** | |  | |
| **7. Орфография** | | 1. фонетикалық принцип  2. морфологиялық принцип  3. дәстүрлі принцип | |
|  | | | | |
| **ЛЕКСИКА** | **1. Сөз мағыналары** | | 1. тура мағына  2. ауыспалы мағына  3. көп мағыналы сөз  4. синоним  5. омоним  6. антоним | |
| **2. Жалпы қолда-ныстағы сөздер** | |  | |
| **3. Қолдану аясы шектеулі сөздер** | | 1. кәсіби сөз 6. табу сөз  2. термин сөз 7. кірме сөз  3. көнерген сөз 8. неологизм  4. диалект сөз 9. нақыл сөз  5.тұрақты тіркес 10. мақал | |
| **ГРАММАТИКА** | **Морфология** | **1. Сөз құрамы** (оның 2 түрі бар):   |  |  | | --- | --- | | 1. Дара сөз | 2. Күрделі сөз | | а. түбір сөз  ә. туынды сөз | а. қос сөз  ә. біріккен сөз  б. қысқарған сөз  в. тіркескен сөз |   **2. Қосымша** (оның 2 түрі бар):   |  |  | | --- | --- | | 1. Жалғау | 2. Жұрнақ | | а. көптік  ә. септік  б. жіктік  в. тәуелдік | а. сөз тудырушы  ә. сөз түрлендіруші |   **3. Сөз табы**(оның 9 түрі бар):   |  |  | | --- | --- | | 1. зат есім  2. сын есім  3. сан есім  4. есімдік  5. етістік | 6. үстеу  7. шылау  8. еліктеу сөз  9. одағай | | | |
| **Синтаксис** | **1. Сөз тіркесі**  а. есімді  ә. етістікті  **2. Жай сөйлем**  а. жақты – жақсыз  ә. жалаң – жайылма  б. толымды – толымсыз  в. атаулы | | **3. Құрмалас сөйлем**  а. салалас  ә. сабақтас  б. аралас  **4. Сөйлем мүшелері**  тұрлаулы – тұрлаусыз  **5. Пунктуация**  **6. Стилистика** [12, 89б] |

**ФОНЕТИКА**

ДЫБЫС ЖӘНЕ ӘРІП

1. Сөйлеу тілінде дыбыстау мүшелері арқылы айтылып, естілетін тілдік құбылысты *дыбыс* дейді. Дыбыс – сөздің ең кішкене бөлігі. Дыбысты айтады және естиді.
2. Дыбыс адамның дыбыстау мүшелері арқылы жасалады. Олар: өкпе, кеңірдек, дауыс шымылдығы, тамақ қуысы, кішкене тіл, ауыз қуысы, көмей, таңдай, тіл, тіс, ерін, мұрын қуысы.
3. Дыбысты таңбалау үшін алынған белгіні *әріп* дейді. Яғни әріп – дыбыстың жазбаша таңбасы. Әріпті жазады және көреді.
4. Әріптердің рет-ретімен тізілген жиынын *алфавит* (әліпби) дейді. Қазақ тілінің алфавиті 42 әріптен тұрады және олардың тізбектелген қатары мынадай: а, ә, б, в, г, ғ, д, е, ё, ж, з, и, й, к, қ, л, м, н, ң, о, ө, п, р, с, т, у, ұ, ү, ф, х, һ, ц, ч, ш, щ, ь, ы, і, ъ, э, ю, я.
5. Қазақ тілінде дыбыс саны - 37. (Дыбыс бола алмайтындар: *я* (й+а), *ю*(й+у), *ё* (й+о) қосарлы дыбыстары және *ь* –жіңішкелік, *ъ* – жуандық белгілері).

*Ескерту:*У әрпі екі дыбыстың орнына (дауысты – у және дауыссыз – у) қолданылады. Бірақ бір дыбыс болып саналады.

1. Қазақ тіліне тән әріптер (9): *ә, ө, ү, ұ, і, қ, ғ, ң, һ.*
2. Қазақ тілінде ъ (айыру белгісі) және ь (жіңішкелік белгісі), сондай-ақ э, ё, в, ф, ц, ч әріптері орыс тілі арқылы енген кірме сөздерде ғана кездеседі.
3. Қазақ тілінде дыбыстар өкпеден шыққан ауаның шығуына қарай ***дауысты*** дыбыс және ***дауыссыз*** дыбыс болып 2-ге бөлінеді.

**Қосымша:** Кейбір оқулықтарда 5-бөлімдегі 9 әріпті қазақ тіліне тән дыбыстар деп берген. Алайда біз оларды әріптер деп беруді жөн көрдік. Себебі алфавиттегі 37 дыбыс қазақ тіліне тән оқылады, айтылады. *Мысалы*, ***е*** дыбысы орыс тілінде ***йэ*** деп оқылса, қазақ тілінде ***йе*** деп оқылады. Сондай-ақ сөз құрамында жуан-жіңішке, еріндік-езулік дауысты дыбыстарының келуіне қарай дауыссыз дыбыстар соларға бейімделіп оқылады. *Мысалы*, ***үзу*** мен ***азы*** сөздеріндегі ***з*** дыбысы бірінде (үзу) жіңішке әрі еріндік дауыстыға бейімделіп оқылса, бірінде (азы) жуан әрі езулік дауысты дыбысқа бейімделіп оқылады.[1,56б]

**ДАУЫСТЫ ДЫБЫС**

1. Дауысты дыбыс өкпеден шыққан ауаның ауыз қуысында еш кедергіге ұшырамай, еркін шығуынан жасалады.
2. Дауысты дыбыс буын жасауға қатысады.
3. Дауысты дыбысқа екпін түседі.
4. Тіліміздегі дауысты дыбыстар: **а, ә, е, и, о, ө, ұ, ү, у, ы, і, э.**
5. Дауысты дыбыс *тіл*, *жақ* және *еріннің* қатысына қарай ***жуан*** - ***жіңішке***, ***ашық*** - ***қысаң***, ***еріндік*** - ***езулік*** болып жіктеледі. Оны төмендегі кестеден көруге болады.[2, 38б]

|  |  |  |  |
| --- | --- | --- | --- |
| **Тілдің**  қатысына қарай | **Жуан** | тілдің ұшы кейін тартылып, үсті дөңестенуі арқылы жасалады | а, о, ұ, ы, у |
| **Жіңішке** | тілдің ұшы ілгері созылып жіңішкеруі арқылы жасалады | ә, ө, ү, і, е, и, (у), э |
| **Жақтың**қатысына қарай: | **Ашық** | жақтың кең ашылуы арқылы жасалады | а, ә, о, ө, е, э |
| **Қысаң** | жақтың тар ашылуы арқылы жасалады | ы, і, и, у, ү, ұ |
| **Еріннің**  қатысына қарай | **Еріндік** | еріннің дөңгеленіп алға қарай созылуы арқылы жасалады | о, ө, ұ, ү, у |
| **Езулік** | езудің кейін тартылуы арқылы жасалады | а, ә, е, ы, і, и, э |

**ДАУЫССЫЗ ДЫБЫС**

* 1. Дауыссыз дыбыс өкпеден шыққан ауаның ауыз қуысында кедергіге ұшырап шығуынан жасалады.
  2. Қазақ тіліндегі дауыссыз дыбыстар: б, в, г, ғ, д, ж, з, й, к, қ, л, м, н, ң, п, р, с, т, ф, х, һ, ц, ч, ш, щ, (у).
  3. Дауыссыз дыбыстар үн мен салдырдың қатысына қарай ұяң, үнді және қатаң болып 3-ке бөлінеді. Оны төмендегі кестеден көруге болады:

|  |  |  |  |
| --- | --- | --- | --- |
| 1 | **Ұяң** | үн мен салдырдан тұрады, салдыр басым | б, в, г, ғ, д, ж, з, һ |
| 2 | **Үнді** | салдырдан үні басым | й, л, м, н, ң, р, (у) |
| 3 | **Қатаң** | тек салдырдан тұрады | к, қ, п, с, т, ф, х, ч, ц, ш, щ |

4. Кейбір қатаң дауыссыздардың ұяң сыңарлары бар. Олар:

|  |  |  |  |  |  |  |
| --- | --- | --- | --- | --- | --- | --- |
| **п – б** | **ф – в** | **к – г** | **қ – ғ** | **т – д** | **с – з** | **ш – ж** |

Себебі, бұл жұп болған дыбыстардың жасалу орны бір-біріне өте жақын. *Мысалы*, ***п, б*** дыбыстары екі еріннің қақтығысуы арқылы жасалады.[6,73б]

**БУЫН**

**Буын**– сөзді айтқан кездегі дауыс толқыны.

Буын сөздегі дауысты дыбысқа негізделеді. Яғни сөзде қанша дауысты дыбыс болса, сонша буын болады.

Қазақ тілінде буынның ***3*** түрі бар:

1. ашық буын

2. тұйық буын

3. бітеу буын

|  |  |  |
| --- | --- | --- |
| **түрі** | **Мысал** | **Ереже** |
| **Ашық буын** | 1. Дауыссыз дыбыстан басталып, дауысты дыбысқа бітеді. 2. Тек дауысты дыбыс-тан тұрады. | А-ға, а-на, ә-ке, а-та  ба-ла, қа-ла, ке-рі  ша-на-ны, бо-са-ға |
| **Тұйық буын** | Дауысты дыбыстан бас-талып, дауыссыз дыбыс-қа бітеді.  (Көбінесе бірінші буында кездеседі.) | 1-буында: ат, ет, ант, өрт  2-буында: ки-ік, ти-ын  3-буында: тұңғи-ық,  ақи-ық  4-буында: әдеби-ет,  мәдени-ет |
| **Бітеу буын** | Ортасындағы дауыстыны екі жағынан дауыссыз дыбыс қоршаған буын. | 1. бал, таң, көз  2. тарс, төрт, қант, бұлт  3. штамп, класс, грамм  4. мек-теп, бал-дыр-ған, |

**ТАСЫМАЛ**

* + **Тасымал** – сөзді жазған кездегі оның жолға сыймай қалған бөлігін келесі жолға көшіру.
  + Тасымал буынға негізделеді. Яғни, сөздер тек буын жігімен тасымалданады. *Мысалы,* «Кереге» сөзін екі жолмен тасымалдауға болады:ке – реге, кере – ге; [3,98б]

**Тасымалдауға болмайтын жағдайлар:**

1. Тек бір дауысты дыбыстан тұрған ашық буынды тасымалдауға немесе жолда қалдырып кетуге болмайды. (а – та, ә – ке, арми – я.)
2. Бір буыннан тұратын сөзді тасымалдауға болмайды. (қант, төрт, бұлт.)
3. Қысқарған сөздерді тасымалдауға болмайды. (ТМД, ҚазҰУ, ҚазМУ, ҚР)

***Ескерту:*** сөздердің бірінші буындарынан қысқарған сөз (кеңшар) бен бірінші сөздің бірінші буыны мен екінші сөзі толық күйінде қысқарған сөз (педколледж) тасымалданады.)

1. Адам атының қысқартылып алынған әрпін фамилиясынан айырып бірінші жолда қалдыруға болмайды. (А.Қ.Жабаев, М.О.Әуезов. Қ.С.Мусин)
2. Қысқарған өлшем бірлігін саннан айырып тасымалдауға болмайды. (15 см, 20 кг, 100 га)

**ЕКПІН**

**Екпін *–*** сөздің айтылған кездегі белгілі бір буынының ерекше көтеріңкі дауыспен айтылуы.

Қазақ тілінде екпін тұрақты, көбінесе сөздің соңғы буынына түседі.

Сөзге қосымша жалғанғанда, екпін қосымшаға, яғни соңғы буынға ауысып отырады. *Мысалы:* Еңбек, Еңбекші, Еңбекшілер, Еңбекшілерді

**Екпін түспейтін сөздер мен қосымшалар:**

1. Көмекші сөздерге екпін түспейді: *ғой, шейін, соң, арқылы , туралы т.б.*
2. Жіктік жалғауына екпін түспейді: *оқушымын, барамыз т.б.*
3. Болымсыз етістіктің жұрнағына (-ма, -ме, -па, -пе, ба, -бе) екпін түспейді: *айтпа, барма, келме т.б.*

**ҮНДЕСТІК ЗАҢЫ**

(Сингармонизм заңы)

**Үндестік заңы** дегеніміз – сөз ішіндегі дыбыстардың бір-бірімен үндесіп, біркелкі болып қолданылуы.

Үндестік заңының2 түрі бар:**буын үндестігі** және **дыбысүндестігі**.

**БУЫН ҮНДЕСТІГІ**

1. **Буын үндестігі***–* сөз ішіндегі дауысты дыбыстардың бірыңғай жуан не жіңішке болып үндесуі.
2. Түркі тілдері, оның ішінде қазақ тілі буын үндестігіне негізделеді, яғни қазақтың төл сөздері не бірыңғай жуан не бірыңғай жіңішке болып келеді.
3. Буын үндестігі сөз бен қосымша арасында да сақталады, яғни сөзге жалғанатын қосымша сөздің соңғы буынының жуан – жіңішкелігіне қарай жуан не жіңішке жалғанады. Оны төмендегі кестеден көруге болады:

|  |  |
| --- | --- |
| Сөздің соңғы буынындағы дауысты дыбыс жуан болса, қосымшадағы дауысты да жуан болады. | қаз-дар / қаз-дер (емес)  тас-қа / тас-ке (емес) |
| Ал соңғы буын жіңішке болса, қосымша да жіңішке жалғанады. | үй-лер / үй-лар (емес)  есік-ті / есік-ты (емес) |

**Ескерту:** *Мынадай сөздерде:*

***а.*** қос сөздерде (аман-есен, асты-үсті, асығыс-үсігіс т.б.)

***ә.*** біріккен сөздерде (шекара, баспасөз, көзқарас т.б.)*буын үндестігі сақталмайды*.[10,101б]

**Буын үндестігіне бағынбайтын қосымшалар:**

1. Көмектес септіктің -***мен, -бен, -пен*** жалғаулары сөздің соңғы буыны жуан болса да, жіңішке болса да, осы күйінде жалғанады. *Мысалы:* Қалам***мен*** жаздым. Әсет***пен*** бірге келді т.б.
2. Меншік ұғымды білдіретін ***-нікі, -дікі, -тікі*** қосымшалары буын үндестігіне бағынбайды. Асан***-дікі***, бала***-нікі,*** Марат***-тікі*** т.б.
3. ***-Паз, -қор, -қой, -ғой, -кер -гер, -кеш, -хана, -ист, -изм, -бан, -жан, -тал*** жұрнақтары буын талғамайды, сол күйінде жазылады. Бұл жұрнақтар – қазақ тіліне шет тілінен енген қосымшалар. *Мысалы*: әсемпаз, әзілқой, еңбекқор, ақылгөй, жұмыскер, арбакеш, дәріхана, мейірбан, сезімтал т.б.

**Кірме сөздердегі буын үндестігіне бағынбайтын жағдайлар:**

1. Кірме сөздерде дауысты дыбыстар жуан-жіңішке болып араласып келе береді. *Мысалы:*

**араб тілі:** кітап, мұғалім, құдірет т.б.

**орыс тілі:** кино, театр, алгебра т.б.

1. ***Х*** әрпіне біткен сөздерге қосымшалар жуан түрде жалғанады. *Мысалы:* тарих-тың, цех-тан т.б.
2. ***Рк, нк, кс, кт*** дыбыстарының тіркесіне біткен орыс тілінен енген сөздерге қосымшалар жіңішке түрде жалғанады. *Мысалы:* парк-тен, танкі-ні, пункт-ке т.б.
3. ***Ль*** әріптерінің тіркесіне біткен орыс тілінен енген сөздерге қосымшалар жіңішке түрде жалғанады. *Мысалы:* рольді, ролі, рульді, рулі т.б.

**ДЫБЫС ҮНДЕСТІГІ**

**Дыбыс үндестігі** дегеніміз – қатар келген екі дыбыстың бір-біріне ықпал етіп үндесуі. Оның 3 түрі бар:

1. ілгерінді ықпал

2. кейінді ықпал

3. тоғыспалы ықпа

**1. ІЛГЕРІНДІ ЫҚПАЛ**

**Ілгерінді ықпал** – қатар тұрған екі дыбыстың біріншісініңөзінен кейінгі дыбысқа ықпал етіп, өзіне ұқсатуы. (1 2)

Ілгерінді ықпалдың кездесетін орындары:

1) Сөз бен қосымша арасында: қаш-са (қашша)

2) Екі сөз арасында: ақ балық (ақ палық)

3) Күрделі сөздерде:

а) біріккен сөз: көзқарас (көзғарас)

ә) тіркескен сөз: ала кел (ала гел)

б) қос сөз: құрбы-құрдас (құрбы-ғұрдас)

Ілгерінді ықпалдың жазылуда ескерілетін орындары:

Сөздің соңғы дыбысы ***дауысты немесе үнді я ұяң*** дауыссыздар болса, жалғанатын қосымшаның алғашқы дыбысы ***үнді немесе ұяң***  дауыссыздан басталады. Мысалы: Терез***е*** – ***л***ер, терез***е - г***е , терез***е- д***ен [8,53б]

**2. КЕЙІНДІ ЫҚПАЛ**

**Кейінді ықпал** – қатар тұрған екі дыбыстың соңғысының өзінің алдынғы дыбысқа ықпал етіп, өзіне ұқсатуы

Кейінді ықпалдың кездесетін орындары:

1. Түбір мен қосымша арасында: бас + шы – башшы;

2. Екі сөз арасында: ақ лақ (ағ лақ)

3. Күрделі сөздерде:

а) біріккен сөз: Есенгелді (Есеңгелді)

ә) тіркескен сөз: он бес (ом бес)

б) қос сөз: астан-кестен (астаң-кестен)

Кейінді ықпалдың жазылуда ескерілетін орындары:

* + 1. (***қ, к, п*** + дауысты = ***ғ, г, б*** )

Сөз қатаң ***қ, к, п*** дауыссыз дыбыстарының біріне аяқталып, оған ***дауысты*** дыбыстан басталатын қосымша жалғанса, ***к, қ, п*** дыбыстары өзгеріп, ұяң ***г, ғ, б*** дыбыстарына айналады.

ая**қ** + ы = аяғы

күре**к** + і = күрегі

до**п** + ы = добы

жа**қ** (жаға бастады)2. (**п** + -ып, -іп = **у**ып, **у**іп)

Етістіктің түбірі п дыбысына аяқталып, оған көсемшенің -ып, -іп жұрнағы жалғанса, п дыбысы өзгеріп, үнді у дыбысына айналады.

ша**п** + ып = ша**у**ып

ке**п** + іп = ке**у**іп

се**п**+іп = се**у**іп

жа**п**+ ып = жа**у**ып

Кейінді ықпалдың жазылуда ескерілмейтін орындары:

* + 1. (***н***+ғ,г = ***ң***ғ, ***ң***г), (***н***+қ,к = ***ң***қ, ***ң***к)

|  |  |
| --- | --- |
| Жазылуы | Айтылуы |
| Жан + ғали  сен + гім  жан қайғы | Жаңғали  сеңгім  жаң қайғы |

* + 1. Сөз үнді ***н*** дыбысына аяқталып, келесі сөз немесе қосымша ***ғ, г, қ, к*** дауыссыз дыбыстарынан басталса, айтылуда ***н*** дыбысының орнына ***ң*** дыбысы естіледі. Жазуылда бұл ескерілмейді [6, 55б]

**3. ТОҒЫСПАЛЫ ЫҚПАЛ**

**Тоғыспалы ықпал** – қатар келген екі дыбыстың бір-біріне ілгерінді–кейінді ықпал етіп, екеуінің де өзгеріске ұшырауы.

1. (***с***+***ж***=***шш***) Біріккен сөз, тіркескен сөз және сөз тіркесінің бірінші сөзі ***с*** дыбысына аяқталып, екінші сөзі ***ж*** дыбысынан басталса, айтылуда ***с*** мен ***ж*** дыбыстарының орнына ***шш*** дыбыстары естіледі. Жазылуда бұл ескерілмейді.

|  |  |
| --- | --- |
| Жазылуы | Айтылуы |
| Досжан  Жанқожа  Тасжол | Дошшан  Жаңғожа  Ташшол |

1. (***н*** + ***/к,қ/*** = ***ңғ, ңг***)

Біріккен сөз, тіркескен сөз және сөз тіркесінің бірінші сөзі ***н*** дыбысына аяқталып, екінші сөзі ***к, қ*** дыбыстарынан басталса, айтылуда ***н*** мен ***к, қ*** дыбыстарының орнына ***ңғ, ңг*** дыбыстары естіледі. Жазылуда бұл ескерілмейді.

|  |  |
| --- | --- |
| Жазылуы | Айтылуы |
| Есен келді  Жиенқұл | Есеңгелді  Жиеңғұл |

**ОРФОГРАФИЯ ЖӘНЕ ОРФОЭПИЯ**

1. Қазақ тілінде сөздердің ***жазылу*** заңдылығы мен ***айтылу*** заңдылығы бар.

**Орфография** – сөздердің *дұрыс жазылу* заңдылығы,

**Орфоэпия** – сөздердің *дұрыс оқылу* заңдылығы.

1. Қазақ тілінде сөздер көбіне қалай жазылса солай оқылады. Кейде сөздердің жазылуы мен айтылуында өзгешелік болады. Мынадай жағдайларда сөздердің жазылуы мен айтылуында өзгешелік болады:

дыбыс үндестігі, яғни қатар келген екі дыбыстың бір-біріне әсер етуі;

еріндік дауыстылардың (ұ, ү, о, ө) өзінен кейін келген езулік дауыстыларға (ы, і, е) әсер етуі;

Сөздердің айтылуы мен жазылуындағы айырмашылықтар мысалы: Көзілдірік – Көзүлдүрүк, өлең – өлөң, жұлын – жұлұн.[9,35б]

**ЛЕКСИКА**

Лексика (грек."сөздік қор") мынадай тақырыптарды зерттейді:

|  |  |
| --- | --- |
| 1. Жалпы қолданыстағы сөздер | күнделікті өмірде қолданылатын сөздер: *бар, кел, есік, туысқан, соғыс* т.б. |
| 2. Қолдану аясы шектеулі сөздер | 1. архаизм 6. кәсіби сөз  2. историзм 7. табу сөз  3. неологизм 8. кірме сөз  4. диалект сөз 9. эвфемизм  5. термин сөз 10. дисфемизм |
| 3. Қанатты сөздер | 1. тұрақты сөз тіркесі  2. идиома  3. мақал-мәтел  4. афоризм (нақыл сөз) |
| 4. Сөздің лексикалық мағыналары | 1. Сөздің тура мағынасы  2. Сөздің ауыспалы мағынасы  3. Сөздің көп мағыналылығы  4. Синоним  5. Антоним  6. Омоним |

**ҚОЛДАНУ АЯСЫ ШЕКТЕУЛІ СӨЗДЕР**

**КӨНЕРГЕН СӨЗ**

**Көнерген сөз** –қазіргі уақытта қолданыстан шығып қалған немесе мағынасы көмескеленген сөз. Оның екі түрі бар: **архаизм** және **историзм.**

1. **Архаизм** – әр халықтың тұрмыс-тіршілігіне, дүниетанымына байланысты әр дәуірде өзгеріп, яғни қазір басқаша аталатын ұғымның бұрынғы атауы болатын сөз.

|  |  |
| --- | --- |
| **Ескі атауы**  (архаизм) | **Қазіргі атауы**  (неологизм) |
| аэрофлот  адрес  рыноктық  таможня  станция | әуежай  мекен-жай  нарықтық  кеден  бекет |

1. **Историзм** – белгілі бір дәуірдегі қоғамдық ұғымға байланысты туып, қазір қолданудан шығып қалған сөз. *Мысалы:* уез, барымта, ханзада, нөкер, батырақ, қауыл керуен, жүз басы, би, болыс т.б.

үйрету

**МОРФОЛОГИЯ**

Морфология сөз құрамы, қосымша және сөз таптарын зерттейді***.***

Сөз құрамының 2 түрі бар: дара сөз және күрделі сөз.

|  |  |
| --- | --- |
| **Дара сөз** | **Күрделі сөз** |
| 1) түбір сөз  2) туынды сөз | 1) қос сөз  2) біріккен сөз  3) қысқарған сөз  4) тіркескен сөз |

**Қосымшаның 2 түрі бар: жалғау және жұрнақ.**

|  |  |
| --- | --- |
| **Жалғау** | **Жұрнақ** |
| 1) көптік жалғауы  2) септік жалғауы  3) жіктік жалғауы  4) тәуелдік жалғауы | 1) сөз тудырушы  2) сөз түрлендіруші |

**Сөз табының 9 түрі бар:**

1. зат есім 4. есімдік 7. шылау

2. сын есім 5. етістік 8. еліктеу сөз

3. сан есім 6. үстеу 9. одағай

Сөздер құрамына қарай 2-ге бөлінеді:дара сөз және күрделі сөз.

**ДАРА СӨЗ**

**Дара сөз –** бір түбірден тұратын сөз.Оның 2 түрі бар: түбір сөз және туынды сөз.

**1. Түбір сөз**

Түбір сөз– сөздің мағынасы бар ең бастапқы бөлшегі. (ән, дос, бөл, біл, тау, жақсы, қала)

**2. Туынды сөз**

**Туынды сөз** түбір сөзге жұрнақ жалғану арқылы жасалады. (әнші, достық, бөлім, білгір, таулы, жақсылық, қалашық)

**Қосымша:**

Түбір сөз бен одан жасалған туынды сөз арасында мағыналық байланыс болады. *Мысалы*, *бал* сөзінен *балшы*, *балгер* деген сөздер жасалады. Ал *бал* сөзінен *бала*, *балық* деген сөз жасалмайды. Себебі олардың арасында мағыналық байланыс жоқ.

**КҮРДЕЛІ СӨЗ**

**Күрделі сөз –** кемінде екі түбірден жасалып, бір мағынаны білдіретін сөз. Оның 4 түрі бар:

Біріккен сөз

Қос сөз

Қысқарған сөз

Тіркескен сөз

**1. Біріккен сөз**

Біріккен сөз–екі немесе одан көп сөз бірігіп, бір ұғымды білдіретін және бір сұраққа жауап беретін сөз.*Мысалы*: Тасбақа (тас+бақа), Талдықорған (Талды+қорған), қарақұрт (қара+құрт), Екібастұз (Екі+бас+тұз)

Кіріккен сөз–құрамындағы сөздердің ең кемінде бір дыбысы өзгертіп біріккен сөз. *Мысалы*: Биыл - бұл жыл, бүгін - бұл күн, әкел - алып кел, білезік - білек жүзік, қарлығаш - қара ала құс, ағайын - аға іні.

**2. Қос сөз**

**Қос сөз–** сөздердің қосарланып немесе қайталанып айтылуынан жасалған сөз. Қос сөздің екі түрі бар: қайталама қос сөз және қосарлама қос сөз.

**Қайталама қос сөз –** сыңарлары бір түбірден жасалатын қос сөз. *Мысалы:*көре-көре, көзбе-көз, өз-өзінен, тау-тау.[11,78б]

**3.Қысқарған сөз**

Қысқарған сөз **–** күрделі атаулардың қысқартылып жазылған түрі. *Мысалы,* ТМД Тәуелсіз Мемлекеттер Достығы, ҚазҰМУ Қазақ Ұлттық Медицина университеті, Ұжымшар ұжымдық шаруашылық, кг машина, трактор, ұшақ маркалары

**4. Тіркескен сөз**

Тіркескен сөз **–** екі немесе одан көп сөздер тіркесіп келіп, бір ұғымды білдіретін қүрделі сөздің түрі. *Мысалы*, Күрделі зат есім Алматы қаласы, мәдениет сарайы, күрделі сын есім - қара кер, бидай өңді, ұзын бойлы, күрделі сан есім - он бес, екі жүз секкен, күрделі етістік - келіп отыр, деп айтты, күрделі үстеу - күні бойы, ала жаздай

**Тіркескен сөз**дің екі түрі бар: еркін тіркес және тұрақты тіркес.

1. Еркін тіркестің құрамындағы сөздердің орнын ауыстыруға немесе басқа сөзбен алмастыруға болады. *Мысалы*, оқып отыр, оқып жүр т.б.
2. Тұрақты тіркестің құрамындағы сөздердің орнын ауыстыруға немесе басқа сөзбен алмастыруға келмейді. Тұрақты тіркестің құрамындағы сөздер бірігіп бір ғана мағына береді. *Мысалы*, қас пен көздің арасында (тез) деген тіркесті кірпік пен көздің арасында десек «тез» деген мағынаны бермейді.[12, 16б]

**ҚОСЫМША**

Қазақ тілінде қосымшаның 2 түрі бар. Олар: **жұрнақ және жалғау**.

**ЖҰРНАҚ**

* **Жұрнақ** өзі жалғанған сөзге жаңа мағына беріп, туынды сөз жасайды.
* Жұрнақтың екі түрі бар: сөз тудырушы жұрнақ және сөз түрлендіруші жұрнақ.

1. **Сөз тудырушы жұрнақ** түбірдің негізгі мағынасын өзгертіп оған жаңа мағына береді. (Қой+шы – қойшы, өнер+паз **–** өнерпаз, ой+лa **–** ойла, тау+лы **–** таулы)
2. **Сөз түрлендіруші жұрнақ**өзі жалғанған сөздің бастапқы мағынасын өзгертпей, сәл түрлендіреді. (Үй+шік **–** үйшік, сандық+ша **–** сандықша, алаң+қай **–** алаңқай, қала+шық **–** қалашық.)

* Бір сөзге бірнеше жұрнақ жалғана береді. *Мысалы*, жаз-у-шы-лық.
* Бір сөзден әр түрлі жұрнақ арқылы туынды сөздер жасалады. Ондай бір түбірден жасалған сөздер **түбірлес сөздер** деп аталады. *Мысалы*, біл-ім, біл-дір, біл-гіш т.б.
* Жұрнақ сөзге жалғаулардан бұрын жалғанады. *Мысалы*, кітапханалардан, оқушымын т.б.

***ЖАЛҒАУЛАР***

* **Жалғаулар** сөздерді байланыстырады.
* Оның 4 түрі бар:

1. Көптік жалғауы
2. Тәуелдік жалғауы
3. Септік жалғауы
4. Жіктік жалғауы
5. **Көптік жалғауы – көптік мағына береді.**

***-лар, -лер, -дар, -дер, -тар, -тер.***

* ***Көптік жалғаулары тек қана зат есімдерге жалғанады.***

1. **Тәуелдік жалғауы – меншіктілікті білдіреді.**

|  |  |
| --- | --- |
| Жекеше түрі (**оңаша тәуелдену**) | |
| І жақ  ІІ жақ  ІІІ жақ | -м, -ым, -ім *Менің досым*  -ң, -ың, -ің *Сенің досың*  -ыңыз, -іңіз, -ңыз, -ңіз *Сіздің досыңыз*  -сы, -сі, -ы, -і *Оның досы* |

|  |  |  |  |
| --- | --- | --- | --- |
| Көпше түрі **(ортақ тәуелдену**) | | | |
| І жақ  ІІ жақ  ІІІ жақ | -мыз, -ымыз, -міз, -іміз*Біздің досымыз*  тарың, -терің, -дарың, -дерің, -ларың, -лерің  *Сендердің достарың*  -тарыңыз, -теріңіз, -дарыңыз, -деріңіз, -ларыңыз, -леріңіз  *Сіздердің достарыңыз*  -сы, -сі, -ы, -і *Олардың достары* | | |
| **Оңаша тәуелдену** | | **Ортақ тәуелдену** |
| Менің үй*-****ім***.  Сенің үй-***ің***  Сіздің үй-***іңіз***  Оның үй-**і** | | Біздің үй-***іміз***  Сендерің үй-***лерің***  Сіздердің үй-***леріңіз***  Олардың үй-***і*** [12,57б] |

**3. Септік жалғауы**

Септік жалғаулары – сөздерді байланыстырады. Қазақ тілінде септіктің 7 түрі бар:

|  |  |  |  |
| --- | --- | --- | --- |
| № | **Септік** | **Сұрағы** | **Жалғауы** |
| 1 | Атау | кім? не? | Жоқ. *Мектеп* |
| 2 | Ілік | кімнің? ненің? | -ның, -нің, -дың, -дің, -тың, -тің *Мектептің* |
| 3 | Барыс | кімге? неге? | -а, -е, -қа, -ке, -ға, -ге, -на, -не *Мектепке* |
| 4 | Табыс | кімді? нені? | -ны, -ні, -ды, -ді, -ты, -ті, -н  *Мектепті* |
| 5 | Жатыс | кімде? неде? | -да, -де, -та, -те, -нда, -нде *Мектепте* |
| 6 | Шығыс | кімнен? неден? | -дан, -ден, -тан, -тен, -нан, -нен *Мектептен* |
| 7 | Көмектес | кіммен? немен? | -мен (менен), -бен (бенен), -пен (пенен) *Мектеппен*[12, 49б.] |

Септік жалғауының мағыналары:

1. Ілік септігі бір заттың екінші затқа тәуелді екенін (Қайраттың кітабы) немесе қатысты екенін (алма ағашы) білдіреді.
2. Барыс септігі қимылдың бағытын, мақсатын білдіреді. *Мысалы,* Мұса Алматыға (*бағыт*) кетті. Мұса Алматыға кітап алуға (*мақсат*) кетті.
3. Табыс септігі объектіні білдіреді. *Мысалы,* Мен сөмкені алдым.
4. Жатыс септігі мекендік, мезгілдік мағына береді. *Мысалы,* Омар қалада (*мекен*) тұрады. Оспан жазда (*мезгіл*) келеді.
5. Шығыс септігі іс-қимылдың шыққан орнын, мезгілін, себебін білдіреді. *Мысалы,* Мен әкемнен алма алдым.[4,71б]

**ЗАТ ЕСІМ**

Зат есім **–** заттың, ұғымның, құбылыстың атын білдіретін сөз табы. Сұрақтары: кім? не? кімдер? нелер?

**СЫН ЕСІМ**

Сын есім – заттың түрін, түсін, сапасын, салмағын, көлемін білдіретін сөз табы. Сұрақтары: қандай? қай?

**САН ЕСІМ**

* **Сан есім з**аттың санын, ретін білдіреді.
* Сұрақтары: неше? қанша? нешінші? нешеу?
* Сан есім құрамына қарай 2-ге бөлінеді: Дара сан есім және күрделі сан есім.
  + - Дара сан есім бір ғана түбірден (негізгі, туынды) тұрады. (Бес, жүз, мың, отыз, ондаған, жетеу, сегізінші)
    - Күрделі сан есім кемінде екі сөзден тұрады. (Он бес, жүз екі, мың тоғыз жүз тоқсан екі, отыз жеті, үш-үштен, бес-алты, онға жуық, екіден бір)
* Сан есім мағынасына қарай төмендегідей 6 түрге бөлінеді:

1. Есептік сан есім
2. Реттік сан есім
3. Жинақтық сан есім
4. Болжалдық сан есім
5. Топтау сан есім
6. Бөлшектік сан есім

**ЕТІСТІК**

**Етістік** заттың іс-әрекетін, қимылын білдіреді.

Сұрақтары: не істеді? не қылды? қайтті?

Тұлғасына қарай:

**Негізгі етістік -** Заттың қимылын білдіретін төл етістік. Сөздің түбірі етістік болады. *Мысалы*:

кел, кет, жүр, жаз, көрген, айтпады т.б.

**Туынды етістік -** Түбір етістікке және басқа сөз таптарына жұрнақ жалғану арқылы жасалған етістік.

*Мысалы*: ой-ла, есеп-те, сан-а, күл-імсіре, жу-ын, көг-ер т.б.

**ЕСІМШЕ**

**Есімше** – бірде есім сөздің, бірде етістіктің қызметін атқаратын етістіктің түрі.

Есімше есімдерше түрленіп (септеліп, тәуелденіп, көптеліп) ***есім*** қызметін атқарады.

Есімше жіктеліп етістік қызметін атқарады.

**КӨСЕМШЕ**

**Көсемше** – бірде пысықтауыштың, бірде баяндауыштың қызметін атқаратын етістіктің түрі.

Іс-әрекеттің жай-күйін білдіріп, пысықтауыштың қызметін атқарады.

Жіктеліп немесе көмекші етістікпен тіркесіп, қимылды білдіріп, баяндауыштың қызметін атқарады.

**ЕТІС**

**Етіс** іс-қимылдың орындалуында орындаушының қатысы қандай екенін білдіреді.

**ҮСТЕУ**

**Үстеу** – қимылдың түрлі белгісін (мезгілін, мекенін, себебін, мақсатын) білдіретін сөз табы.

**ШЫЛАУ**

**Шылау** - сөз және сөйлемді байланыстырады және сөзге қосымша мағына береді.

**ОДАҒАЙ**

**Одағай** – дербес мағынасы жоқ, адамның көңіл-күйін білдіретін немесе жануарларға қаратылып айтылатын сөз.

**СИНТАКСИС**

**Синтаксис** (*грек*. "құрау, біріктіру, рет") – сөз тіркесі мен сөйлемнің құрылысын қарастыратын грамматиканың бір саласы. Оны төмендегі кестеден көруге болады:

**СӨЙЛЕМ МҮШЕЛЕРІ**

Сөйлем мүшелері – сөйлем құрауға қатысқан толық мағыналы, белгілі бір сұраққа жауап беретін және сөйлемдегі басқа сөздермен байланысып тұратын сөздер.

Сөйлем мүшелері құрамына (құрылысына) қарай 3 топқа бөлінеді:дара мүше, күрделі мүше және үйірлі мүше.

1. **Дара мүше** – толық мағыналы бір сөзден болған мүше. (Далақараңғы. сөйлемінде бастауыш та, баяндауыш та бір сөзден тұр.)

**СӨЗДЕРДІҢ БАЙЛАНЫСУ ТӘСІЛДЕРІ**

**4 түрлі тәсілмен байланысады:**

1. **Жалғаулар арқылы (**сөздер жіктік, септік және тәуелдік жалғауларымен байланысады. *Мысалы*:Балаға берді. Үйдің есігі)
2. **Шылаулар арқылы (**сөздер шылаулар арқылы байланысады. *Мысалы*: сабақ туралысөйлестік, отан үшін отқа түс.)
3. **Орын тәртібі арқылы (**Сөйлемдегі сөздер ешбір жалғаусыз байланысады. *Мысалы*: алыс жер, атақты адам)
4. **Дауыс ырғағы арқылы (**Сөйлемдегі сөздер дауыс ырғағы (интонация) арқылы байланысады. *Мысалы*: Бұл – біздің мұғалім. Асан – белгілі ақын.**)**

**СӨЗДЕРДІҢ БАЙЛАНЫСУ ТҮРЛЕРІ**

1. **Қиысу –**бастауыш пен баяндауыштың байланысуы. Олар сөйлем болады. *Мысалы*: Мен жазушымын. Біз барғанбыз.
2. **Матасу –** ілік септігіндегі сөз бен тәуелдік жалғаулы сөздің байланысуы. *Мысалы*: баланың үйі, біздің гүліміз.
3. **Меңгеру –** атау, ілік септігінен басқа септіктердің жалғаулары арқылы байланысуы. *Мысалы*: Суды төкті. Ағасына берді.
4. **Қабысу –**  ешбір жалғаусыз орын тәртібі арқылы байланысуы. *Мысалы*: қара қалам, алтын сағат, әдемі қыз.
5. **Жанасу –** Үстеу мен етістіктің байланысуы. *Мысалы*: кеше болды, сол арқылы білдім.

**СӨЙЛЕМ**

Сөйлем –тиянақты бір ойды білдіретін сөздер тобы.

Айтылу мақсатына қарай:

*1.Хабарлы сөйлем* (ойды хабарлап жеткізеді) Соңында нүкте . тұрады.

*2.Сұраулы сөйлем* (сұраулы мағынада айтылады) Соңында сұрау белгісі ? тұрады.

3.*Бұйрықты сөйлем* (бұйыру мағынасында айтылады) Соңында нүкте немесе леп белгісі ! тұрады. 4.*Лепті сөйлем* (адамның эмоциясына байланысты айтылады) Соңында леп белгісі ! тұрады.

ТӨЛ СӨЗ. АВТОР СӨЗІ. ТӨЛЕУ СӨЗ.

1. **Төл сөз** – жазушының (сөйлеушінің) сөзіндегі біреудің өзгертілмей берілген сөзі.
2. **Автор сөзі** – төл сөздің айналасында берілген жазушының (сөйлеушінің) өз сөздері.
3. **Төлеу сөз** – жазушының (сөйлеушінің) сөзіндегі біреудің өзгертіліп берілген сөзі.

**ҚҰРМАЛАС СӨЙЛЕМ**

**Құрмалас сөйлем** екі немесе бірнеше жай сөйлемнен құралып, күрделі ойды білдіреді.

Құрмалас сөйлемнің құрылысына қарай 3 түрі бар: салалас құрмалас сөйлем, сабақтас құрмалас сөйлем және аралас құрмалас сөйлем. Олардың ерекшеліктері төмендегідей:[5,53б]

|  |  |
| --- | --- |
| **түрі** | **ереже** |
| Салалас құрмалас сөйлем | Құрамындағы жай сөйлемдердің баяндауыштары тиянақты болып, өзара тең дәрежеде (салаласа) байланысады. |
| Сабақтас құрмалас сөйлем | Жай сөйлемдердің алғашқысының баяндауышы тиянақсыз болып, екінші сөйлемге бағына (сабақтаса) байланысады. |
| Аралас құрмалас  сөйлем | Кемінде үш сөйлемнен құралып, бір-бірімен салаласа да, сабақтаса да байланысады. |

**САБАҚТАС ҚҰРМАЛАС СӨЙЛЕМ**

Бірінші сөйлемінің баяндауышы тиянақсыз болып, екінші сөйлемге бағына (сабақтаса) байланысады.

Сабақтас құрмалас сөйлемдегі баяндауышытиянақсыз болып келген бірінші сөйлемді **бағыныңқы сөйлем** дейді. Ал баяндауышы тиянақты болып келген екінші сөйлемді **басыңқы сөйлем** дейді.

Сабақтас сөйлемнің сызбасы: **бағыныңқы** , **басыңқы..**

Сабақтас құрмалас сөйлемнің бағыныңқы сөйлемінің мағынасына қарай 6 түрі бар:

1. **Шартты** бағыныңқы сабақтас құрмалас сөйлем
2. **Қарсылықты** бағыныңқы сабақтас құрмалас сөйлем
3. **Себеп** бағыныңқы сабақтас құрмалас сөйлем
4. **Мезгіл**бағыныңқы сабақтас құрмалас сөйлем
5. **Қимыл**-**сын**бағыныңқы сабақтас құрмалас сөйлем
6. **Мақсат**бағыныңқы сабақтас құрмалас сөйлем

Сабақтас құрмалас сөйлемнің түрін бағыныңқы сөйлеміне сұрақ қою арқылы мағынасын білуге болады. *Мысалы*, Сараның сәлемін айтқанда, Иманмұса жылы ұшырай жымиды. (Қашан Иманмұса жылы ұшырай жымиды?). Бағыныңқы сөйлем «қашан?» деген сұраққа жауап беріп, басыңқы сөйлемнің мезгілін білдіріп тұр, сондықтан бұл сөйлем мезгіл бағыныңқы сабақтас құрмалас сөйлем болады.

\*Сабақтас құрмалас сөйлемнің түрлерінің ережесі мен сұрағын төмендегі кестеден көруге болады:[5,134б]

**СТИЛЬ**

* **Стильдердің қолданылу аясы:** 
  1. *Ғылыми стиль* ғылыми еңбектерде, ғылыми баяндамаларда, лекцияларда қолданылады.[5,29б]
  2. *Ресми іс-қағаздар стилі* іс-қағаздарда, нұсқау хаттар мен кеңсе құжаттарында қолданылады.
  3. *Публицистикалық стиль* газет-журналда, жиналыстар мен митингілердегі сөздерде қолданылады.
  4. *Көркем әдебиет стилі* көркем әдеби шығармаларда қолданылады.
  5. *Ауызекі сөйлеу стилі* адамдармен еркін әңгіме кезінде қолданылады.

**Пайдаланылған әдебиеттер тізімі:**

* 1. Қазақ тілі: жалпы білім беретін мектептің 5-сыныбына арналған оқулық. / Т.Н.Ермекова, Ж.К.Отарбекова, Р.Н.Мұнасаева. – Астана: Арман-ПВ баспасы, 2017. – 144 бет.
  2. Қазақ тілі: жалпы білім беретін мектептің 6-сыныбына арналған оқулық. / Т.Н.Ермекова, Ж.К.Отарбекова, Г.Б.Тоқтыбаева, – Астана: «Арман-ПВ» баспасы, 2018. – 208 бет.
  3. Қазақ тілі: жалпы білім беретін мектептің 7-сыныбына арналған оқулық. / Ермекова Т.Н., Ильясова Н.Ә., Тоқтыбаева Г.Б. – Астана: «Арман-ПВ» баспасы, 2017. – 192 бет
  4. Қазақ тілі: жалпы білім беретін мектептің 8-сыныбына арналған оқулық. / Ермекова Т.Н., Ерхожина Ш.Л., Тоқбаева А.Е. – Астана: «Арман-ПВ» баспасы, 2018. – 256 бет.
  5. Қазақ тілі: жалпы білім беретін мектептің 9-сыныбына арналған оқулық. / Ермекова Т.Н., Бертілеуова К.Ә., Абишева Р.А. – Нұр-Сұлтан: «Ар ман-ПВ» баспасы, 2019. – 240 бет.
  6. Салғастырмалы тіл білімі. Оқулық. Алматы, Абылай хан атындағы Қазақ халықаралық қатынастар және әлем тілдері университеті«Полилингва» баспасы. - 2020. 192 б.
  7. Қазақ тілі. Орта білім беру мазмұнын жаңарту аясында негізгі орта білім беру деңгейінің 5-9 сыныптарына арналған оқу бағдарламасы. – Астана, 2016.
  8. «Қазақстан». Ұлттық энциклопедия. Бас редактор Ә.Нысанбаев. – Алматы: «Қазақ энциклопедиясы» бас редакциясы, 1998.
  9. Қазақ әдеби тілінің сөздігі. – Алматы, 2011
  10. Исаев С. Қазақ тілі. Оқу құралы. – Алматы: «Өнер», 2007.
  11. Менің алғашқы энциклопедиям. Балаларға арналған ғылыми-көпшілік басылым. Құраст.: А.Ү.Сужикова, Ф.С.Лекерова, М.Қ.Солтанғазина. – Алматы, 2013.
  12. Ермекова Т., Оданова С. Кестелі грамматика. Алматы, 2015.
  13. Отарбекова Ж., Нұржанова Б., Байтымбетова П. Нормативті қазақ тілі. – Алматы, 2015
  14. Қайдар Ә. Қазақтар ана тілі әлемінде. Т. 1: Адам. – Алматы, 2009